jkorsvik/nowiki_second_scrape_merged huggingface dataset:
07 Vestur

07 Vestur er en fotballklubb på Færøyene, med base i Sandavágur på Vágar.


== Historie ==
Klubben ble stiftet den 18. desember 1993 som FS Vágar, som et resultat av sammenslåingen mellom MB Miðvágur og SÍF Sandavágur. SÍ Sørvágur ble innlemmet i klubben i 1998. Den nystartede klubben hevdet seg raskt i øverste divisjon i færøysk fotball. Resultatene var imidlertid varierende, og klubbens grunnlag sprakk i 2004. 8. november 2004 ble klubben gjenopprettet som FS Vágar 2004 (FSV04). 6. november 2007 ble SÍ Sørvágur på nytt innlemmet i klubben, som da skiftet navn til det nåværende 07 Vestur. Navnet refererer til stiftelsesåret 2007 og øya Vágar.
07 Vestur har i dag to herrelag og ett damelag. A-laget for herrer spiller i 1. deild i 2014.


== Kjente spillere ==
Torkil Nielsen spilte 42 kamper for FS Vágar fra 1995 til 1997.


== Eksterne lenker ==
Nettside
Spillerstall - Transfermarkt
Nersetra

Nersetra er et gårdstun med turistforeningshytte som ligger i Aure kommune, Møre og Romsdal. Gården eies av Kristiansund og Nordmøre Turistforening som overtok gården i 2001


== Beliggenhet ==
Nersetra ligger på Ertvågsøya, i en li på østsiden av Foldfjorden. Raskeste adkomst er fra vei ved Grøneng, ca. 15 min opp på stengt bomvei. Fra tunet er det utsikt til Stabblandet og fjellene lenger vest. Hytten er den fjerde hytten på fjordruta ved start i Kristiansund, nærmeste hytte er Imarbu. Rundt hytten er et lett turterreng, Ertvågfjellet (652 moh) ligger i nærheten.


== Fasiliteter ==
Gårdstunet er base for KNT sin avdeling av Barnas Turlag, og inneholder flere bygninger. Hovedhuset har sengeplasser til 33 personer og er beregnet for utleie til skoleklasser, lag og organisasjoner, men kan også leies til private formål. Huset er ubetjent og leie avtales direkte med KNT. 
Stabburet er selvbetjent overnattingssted for fjordruta, her er det 8 sengeplasser og 2 ekstra plasser på stuen. Huset er låst med DNT-nøkkel. Det er dusjmuligheter i kjeller på hovedhuset, nøkkel finnes på stabburet.
Andre bygninger tilhørende anlegget er fjøs, eldhus, redskapshus, smie og sommerfjøs.  


== Eksterne lenker ==
Kristiansund og Nordmøre Turistforening Nersetra
Den Norske Turistforening Nersetra
Tassili Airlines

Tassili Airlines er et flyselskap med fokus på Alger i Algerie. Houari Boumedienne lufthavn i Alger er hovedbasen for flyselskapet. Flyselskapet flyr innlands flyvninger fra Houari Boumedienne lufthavn, samt charter-flyvninger for den algeriske oljeindustrien.


== Destinasjoner ==
Algerie
Alger (Houari Boumedienne lufthavn) (base)
Bejaia (Soummam – Abane Ramdane lufthavn)
Constantine (Mohamed Boudiaf internasjonale lufthavn)
Ghardaïa (Noumérat - Moufdi Zakaria lufthavn)
Hassi Messaoud (Oued Irara lufthavn)
Hassi R'Mel (Hassi R'Mel lufthavn)
Oran (Oran Es Sénia lufthavn)
Tamanrasset (Aguenar – Hadj Bey Akhamok lufthavn)
Tiaret (Abdelhafid Boussouf Bou Chekif lufthavn)
Italia
Roma Fiumicino (Leonardo da Vinci lufthavn)


== Flåte ==
4 Boeing 737-800 (1 ordre)
4 Bombardier Dash 8-Q200
4 Bombardier Dash 8-Q400 (1 ordre)
Embraer E-190 (4 ordre)


== Eksterne lenker ==
Offisielt nettsted 
(en) Tassili Airlines – kategori av bilder, video eller lyd på Commons
Vaterholmen militærleir

Vaterholmen var en militærleir som lå i Verdal kommune i Nord-Trøndelag. Den lå ved elven Inna, rundt 1,5 km vest for fjellgalleriene i De Værdalske Befestninger.


== Leirens historie ==
Leiren ble i sin tid bygd som forlegning for soldater som tjenestegjorde ved de to festningsgalleriene «Galleri Nord» og «Galleri Sør», som var en del av de Værdalske befestninger. Leiren ble bygget i årene 1915–1920, og var i bruk fram til den ble solgt i 1996.Leiren ble okkupert og benyttet av Nazi-Tysklands soldater under den andre verdenskrig. Etter krigen fikk heimevernet ved Verdal HV-område anledning til å bruke leiren til øvelser. Fra 1953 ble ansvaret for forvaltningen av leiren overført fra hæren og til HV-13. Den ble da brukt til øvelser og kurs for hele heimvernsområdet. Bygningene ble vedlikehold og utvidet helt fra til leiren ble solgt til private eiere i 1996. Etter 1996 har leiren vært benyttet som asylmottak for rundt 80 asylsøkere.
Høsten 2009 etablerte Hoff Eiendom AS statlig mottak for asylsøkere i leiren. De første asylsøkerne ankom tidlig i september 2009, men på grunn av mindre tilstrømming av asylsøkere ble dette mottaket nedlagt allerede høsten 2010.


== Navnet ==
Det er ingen felles enighet om hva som er navnets opprinnelse, men det finnes flere teorier. En av dem er at det var et vadested der før det ble bygget bru over elva. En annen teori som favoriseres av navnforskere og lokalhistorikere er det kan ha vært en holme i elva som har blitt kalt for Vaterholmen. Hvis dette er tilfelle, har den antagelig ligget nedenfor brua på den holmen som i dag heter Buholmen.


== Spøkelse ==
Rykter og ikke verifisert folkeminne, som synes å strekke seg tilbake til 1960-tallet, forteller om en såkalt gjenganger på Vaterholmen. Det hevdes å være en tysk offiser ved navn Josef, etternavn ikke oppgitt, som angivelig begikk selvmord ved å henge seg i et rom i andre etasje av den såkalte Løytnantsboligen. Mangelen på alvor i avisenes omtale synes å vise at det er svært liten holdbarhet i disse ryktene, til tross for kortvarig oppmerksomhet fra NRK, Dagbladet og Trønder-Avisa. Lederen ved asylmottaket avviste ryktene som tøv og hevdet at det var kun lokalavisen som drev med skremsel av beboerne.


== Referanser ==


== Eksterne lenker ==
«De verdalske befestninger (kulturminneløype)», Lokalhistoriewiki
AK-5

Automatkarabin 5 (Ak 5)  er en svensk versjon av den belgiske FN FNC som er modifisert og tilpasset svenske behov.


== Tilbehør ==
Kikkertsikte
Nattkikkert
Rødpunktsikte
90-skudds våpenmagasin (forsøk i Sverige)
Lyddemper
M203 granatkaster


== Varianter ==
Ak 5B – Med fast montert SUSAT kikkertsikte med 4 ganger forstørring
Ak 5C – En modernisert versjon av Ak 5. Med picatinnyskinne, pistolgrep, ny flammedemper, gjennomsiktig plastmagasin og taktisk reim
Ak 5D – Med kortere løp, håndtak og Picatinnyskinne


== Eksterne lenker ==
Ak 5 på world.guns.ru
Litauen under Vinter-OL 1928

Litauen under Vinter-OL 1928. Én mannlig sportsutøver fra Litauen deltok i hurtigløp på skøyter under Vinter-OL 1928 i St. Moritz. Litauen vant ikke noen medaljer.   


== Medaljer ==


== Eksterne lenker ==
Resultater og profilside Arkivert 17. desember 2012 hos Wayback Machine. på sports-reference.com
Houari Boumedienne lufthavn

Houari Boumedienne lufthavn (IATA: ALG, ICAO: DAAG) er en offentlig lufthavn, lokalisert 17 km sørøst for Alger, hovedstaden i Algerie. Lufthavnen er oppkalt etter Houari Boumedienne. Flyplassen har to rullebaner.


== Flyselskaper og destinasjoner ==


=== Terminal 1 ===


==== Hall 1 ====


==== Hall 2 ====


=== Terminal 2 ===


=== Terminal 3 ===
Air Algérie Cargo
Air Express Algeria
Cargolux
DHL Aviation
FedEx Express
Royal Air Maroc Cargo
United Parcel Service
South African National Antarctic Expedition

South African National Antarctic Expedition (SANAE) er betegnelsen på Sør-Afrikas forskningsstasjoner i Antarktis.
Den første stasjonen, SANAE I, ble etablert i 1959 ved overtagelse av Norges stasjon Norway Station i Dronning Maud Land. Senere har denne blitt erstattet av SANAE II, SANAE III og den nåværende SANAE IV. SANAE III, beliggende på Fimbulisen, ble stengt for vinterbemanning i 1994 fordi den over årene hadde blitt begravd under store mengder snø.
SANAE IV ble bygget mellom 1993 og 1997 på en nunatak på Vesleskarvet og er en av Antarktis' mest moderne baser. Den består av tre sammenkoblede enheter på to etasjer, med en samlet lengde på 176 meter. Hele stasjonen er bygget på påler, fire meter over steingrunnen. Stasjonen har en bemanning på omtrent 80 personer om sommeren og 10 om vinteren.
SANAE IV får forsyninger fraktet med traktorer fra iskanten 170 kilometer unna. I 2000 forsvant seks 8,5 tonns drivstofftanker i havet da iskanten kalvet, men til alt hell var tankene tomme.


== Kilder ==
Jeff Rubin (2005). Antarctica (engelsk). Lonely Planet. s. 257–258. ISBN 1741045495.
Trolltinden (Andøy)

Trolltinden er et fjell på Andøya sørvest for Andenes i Andøy kommune i Nordland. Det har en høyde på 436 meter over havet.
I 2007 satte Meteorologisk institutt opp en værradar på fjellet. Radaren dekker nordlige del av Nordland fylke og sørlige del av Troms fylke. Den overlapper med en tilsvarende radar på Røst i sør og ved Hasvik på Sørøya i nord. Kostnadene forbundet med å sette opp værradaren, var på 15 millioner kroner. Området ved Andøya er svært utsatt for polare lavtrykk, og radaren kan hjelpe til å forutsi disse. 
Fjellet ble av fiskere av og til kalt «Fiskenes-Trolltinden» for å skille det fra «Stave-Trolltinden».


== Referanser ==


== Eksterne lenker ==
Radar Andøya (med bilde)
Værradarbilde fra Nordland og Troms
Trones (Verdal)

Trones er en halvøy og et tettsted i Verdal i Trøndelag. Tettstedet har 398 innbyggere per 1. januar 2022, og ligger ute i Trondheimsfjorden omgitt av flatt og åpent jordbrukslandskap, omtrent fire kilometer nordvest for kommunesenteret Verdalsøra.
Halvøya er mye brukt som tur- og rekreasjonsområde. Her finnes også 18-hullsbanen til Stiklestad Golfklubb.
Halvøya er grovt sett delt i to: «Sørskaget» og «Nordskaget», hvor de fleste boligene ligger på nordsiden. På Nordskaget finnes også småbåthavn. Nord for halvøya ligger Bjørga fuglefredningsområde, en del av Ramsarområdet Trondheimsfjorden våtmarkssystem.


== Referanser ==
Mexico under Vinter-OL 1928

Mexico under Vinter-OL 1928. Fem sportsutøvere, alle menn, fra Mexico deltok i en sport, bobsleigh, under Vinter-OL 1928 i St. Moritz. Mexico vant ikke noen medaljer. Boblaget kom på ellevteplass i konkurransen.  


== Medaljer ==


== Deltakere ==
Mario Casasos
G. Díaz
J. Díaz
L. M. Elizaga
Juan de Landa


== Eksterne lenker ==
OL-resultater på Sports-reference.com Arkivert 24. desember 2008 hos Wayback Machine.
Tamanrasset

Tamanrasset (arabisk: تمنراست Tuareg:) er en oaseby som også er hovedstaden i provinsen Tamanrasset, ved Ahaggarfjellene i Algerie. Byen har en befolkning på 76 000 (2006). Her ligger Tammanrasset lufthavn, som er hovedflyplassen i provinsen.
Sørvágsvatn

Sørvágsvatn, eller Leitisvatn, er Færøyenes største innsjø, og ligger på øya Vágar. Steder ved innsjøen er Miðvágur, 
Vatnsoyrar og Sørvágur (med Vágar lufthavn). Vann fra innsjøen føres via Bøsdalaá og Bøsdalafossur ut i Atlanterhavet.
Gjennomsnittlig dybde er 27,5 meter, mens hele innsjøens overflate måler 3,4 kvadratkilometer.


== Eksterne lenker ==
(en) Sørvágsvatn – kategori av bilder, video eller lyd på Commons 
Turistside
Luftfoto av Sørvágsvatn Arkivert 10. oktober 2007 hos Wayback Machine.
Luftfoto av Bøsdalafossur Arkivert 23. mars 2008 hos Wayback Machine.
Wassenaar-avtalen

Wassenaar-avtalen eller formelt: "The Wassenaar Arrangement on Export Controls for Conventional Arms and Dual-Use Goods and Technologies" er en multilateral kontrollinstans for eksport av varer og teknologier. 
Den er etterfølgeren til den kalde krigens COCOM, og ble etablert den 12. mai 1996 i den nederlandske byen Wassenaar, nær Haag. Et sekretariat, som administrerer avtalen, har kontorer i Wien i Østerrike.


== Kontrollister ==
Rammene for avtalen er beskrevet i et dokument med tittelen "Guidelines & Procedures, including the Initial Elements." Listen av teknologier er delt i to: 

"List of Dual-Use Goods and Technologies" (varer og teknologier, som kan anvendes både militært og sivilt).
"Munitions List" (krigsmateriellisten).Dual-use listen består av to kategorier med stigende grad av kompleksitet. Kategoriene er: 

Kategori 1 – Avanserte materialer
Kategori 2 – Bearbeiding av materialer
Kategori 3 – Elektronikk
Kategori 4 – Datamaskiner
Kategori 5 – Del 1 – Telekommunikasjon
Kategori 5 – Del 2 – Informasjonssikkerhet
Kategori 6 – Sensorer og lasere
Kategori 7 – Navigasjon og styresystemer til fly
Kategori 8 – Marine
Kategori 9 – Luftfart og fremdriftsystemerListen med krigsmateriell har 22 kategorier (uten overskrifter) 
Før en vare blir tatt opp på listen skal medlemsstatene vurdere en rekke forhold:

Tilgjengelighet utenfor medlemsstatene
Mulighet for effektiv kontroll av eksport av varen
Mulighet for å lage en klar og objektiv spesifikasjon av varen
Om varen blir kontrollert på annen måte, eksempelvis gjennom;
Australia-gruppen
Nuclear Suppliers Group eller
Missile Technology Control Regime


== Medlemsstater ==
Per januar 2009 var 40 land og stater tilknyttet avtalen:Argentina, Australia, Belgia, Bulgaria, Canada, Danmark, Estland, Finland, Frankrike, Hellas, Nederland, Irland, Italia, Japan, Kroatia, Latvia, Litauen, Luxembourg, Malta, New Zealand, Norge, Polen, Portugal, Romania, Russland, Sveits, Slovakia, Slovenia, Sør-Afrika, Spania, Storbritannia, Sverige, Sør-Korea, Tsjekkia, Tyrkia, Tyskland, Ukraina, Ungarn, Østerrike og USA.


== Referanser ==


== Eksterne lenker ==
Wassenaar Arrangement
Export Control Blog
Original (1996) liste over teknologier med eksportbegrensninger
Fjallavatn

Fjallavatn (IPA: [ˈfjadlavatn]) er den nest største innsjøen på Færøyene, og ligger nord på øya Vágar. Reipsá fører vann fra innsjøen ut i Atlanterhavet, via et 80 meter høyt fossefall. Slættanes ligger litt nordøst for Fjallavatn. Innsjøen har et areal på 1,03 km².


== Referanser ==
Jabloko

Jabloko eller Det russiske demokratiske partiet «Jabloko» (russisk  Росси́йская Демократи́ческая Па́ртия «Я́блоко», Rossijskaja demokratitsjeskaja partija “Jabloko”) er et politisk parti i Russland. Jabloko er et liberalt parti og er medlem av Den liberale internasjonale og kan dermed regnes som et søsterparti av Venstre i Norge. Det regner seg som en del av den demokratiske opposisjonen til president Vladimir Putin. Grigorij Javlinskij har ledet partiet siden starten. 
«Jabloko» er akronym sammensatt av grunnleggerenes navn: "Я" (Ja) for Grigorij Javlinskij; "Б" (B) for Jurij Boldyrev, og "Л" (L) for Vladimir Lukin. Dette akronymet sammenfaller med ordet «eple» på russisk.  
Jabloko oppsto som en valgallianse før det russiske parlamentsvalget i 1993. Alliansen fikk 7,9 % av stemmene ved dette valget, men har ved seinere valg ikke klart å øke stemmetallet. I januar 1995 ble Jabloko organisert som et politisk parti. Jabloko støtta markedsreformer, men ikke til en hver pris og på alle områder, som for eksempel helse, utdanning, kultur eller miljøvern. Partiet regner seg derfor for å være sosialliberalt. Jabloko har vært svært kritiske til krigen i Tsjetsjenia. 
Etter at Vladimir Putin kom til makta har partiet advart mot innskrenkinger i demokratiske rettigheter i Russland. Ved parlamentsvalget i 2003 havna partiet under sperregrensa på 5 % og fikk bare valgt inn fire representanter i enkeltmannskretser. Javlinskij anklagde Putin for valgfusk for å hindre at Jabloko og et annet demokratisk parti, Unionen av høyrekrefter, skulle komme inn i Dumaen. Ved presidentvalget i 2004 stilte Jabloko derfor ingen kandidat. Ved parlamentsvalget i 2007 falt partiet ut av parlamentet. 


== Valgresultat for Jabloko ==


== Eksterne lenker ==
(ru) Offisielt nettsted 
(en) Offisielt nettsted 
(en) Yabloko – kategori av bilder, video eller lyd på Commons
Jon Snersrud

Jon Andersen Snersud (født 1. oktober 1902 i Flå, død 10. august 1986 i Rjukan) var en norsk vintersportsutøver som deltok i de olympiske vinterleker 1928 i St. Moritz.
Snersud vant en olympisk bronsemedalje i kombinert i Vinter-OL 1928 i St. Moritz. Han kom på tredjeplass i konkurransen bak sine landsmenn Johan Grøttumsbråten og Hans Vinjarengen.


== OL-medaljer ==
1928  St. Moritz -  Bronse i kombinert


== Referanser ==


== Eksterne lenker ==
(en) Jon Snersrud – Olympics.com 
(en) Jon Snersrud – Olympic.org 
(en) Jon Snersrud – Olympedia 
(en) Jon Snersrud – Sports-Reference (OL-resultater – arkivert) 
(en) Jon Snersrud – databaseOlympics.com (arkivert) 
(en) Jon Snersrud – FIS (kombinert)
Torry Enghs

Torry Enghs orkester er et norsk danseband.
Gruppen ble startet på Toten i 1969. Orkesterets gjennombruddslåt var debutsingelen Hippie Hege i 1970. Denne sangen ble populær og deretter lansert i Sverige, Tyskland, England og Spania.Mange musikere har kommet og gått i dette orkesteret gjennom tidene. På 1980-tallet begynte Torry Enghs som et rendyrket danseband. Mot slutten av 1990-tallet var det slutt for orkesteret.Etter en tvistesak mellom tidligere medlem Trond Eliassen og daværende vokalist og frontfigur, Ivar Georg Hansen, angående rettighet til orkesternavnet, ble det oppnådd forlik. Tvisten førte til at navnet Nye Torry Enghs ble brukt fra 2003, med besetningen Ivar Georg Hansen (vokal og keyboard), Anders Johansson (saxofon), Elling Breunig (trommer og vokal), Vidar Sundbakken (keyboard og vokal), Bjørn Svendsen (bass og vokal) og Per Arne Lunde (gitar og vokal).Torry Enghs med grunnlegger Trond «Torry» Eliassen hadde et kort comeback som varte fra 2004 til 2007, og som resulterte i platen 100% Torry Enghs. Medlemmer her var Trond Eliassen (vokal), Tommy Øyamo (vokal), Arild Sveum (keyboards), Tom Wormfield Markeng (gitar), Bjørn Rognhaugen (trommer) og Per Arne Lihagen (bass).


== Medlemmer ==


=== Torry Enghs ===
Siste besetningTommy Øiamo – vokalist
Per Arne Lihagen – bass
Vilhelm Johansen – gitar, vokal
Kjell Haugland – keyboard, vokal
Bjørn Rognhagen – trommer, vokalTidligere


=== Nye Torry Enghs ===
Vidar Sundbakken – keyboard, vokal
Ivar Georg Hansen – vokal, keyboard
Elling Breunig – trommer
Frode Hårdnes – bass, vokal
Simen Nyhus – saksofon, gitar
Ronny Skogli – gitar


== Diskografi ==


=== Album ===
Hippie Hege, en jomfru i nød (1970)
Portrett (1972)
Karneval (1974) med Dag Spantell
Stop (1975)
Torry Enghs 76 (1976)
Jag vill inte byta med någon/En liten kvinne (1976)
Dans med meg (1977)
No. 9 (1978)
På oppfordring, (20-årsjubileum) (1988)
På oppfordring 2 (1991)
På oppfordring 3 (1994)
100% Torry Enghs (2006)


=== Singler ===
Hippie Hege/Fine Trine (1969)
Jomfru i nød/Olsen-tragedien (1970)
Hippie Heidie/Sei nie traurig (1970)
Karina/Hele livet (1970)
Det er sol i dine øyne/Roulette (1970)
Karoline Kjøs/Venter (1971)
Under sol, över hav/Jag vill inte byta med någon (1971)
Kan de da?/Sommermorgen (1971)
Pappas gamle grammofon/Ai ai ai (1973), med Dag Spantell
Du er som sendt fra himmelen/Det er dans på brygga (1974), med Dag Spantell
Exodus/Kvakk kvakk (1976)
Ingen stopper oss nå (2006)


== Referanser ==


== Eksterne lenker ==
(en) Torry Enghs på Discogs 
(en) Torry Enghs på MusicBrainz 
(en) Torry Enghs på Spotify
Fryd og gammen

«Gammen» er også bestemt form av gamme.Fryd og gammen er et norsk uttrykk som beskriver en tilstand av glede og fornøyelse. Gammen stammer fra norrønt gaman, beslektet med engelsk game.


== Referanser ==


== Se også ==
Fryd & Gammen, et norsk danseband
Bare … Fryd & Gammen, et album av dansebandet over
Gøy og gammen, to kortfilmer fra The Walt Disney Company (1947)
Musikk er livet

Musikk er livet er en CD fra dansebandet Fryd & Gammen, utgitt i 2004 og produsert av Morten Nyhus for Tylden & Co.  
Tittelmelodien var med i Årets Dansebandmelodi 2004 


== Sporliste ==
«Angeline» (J. Thunqvist/ K. Svenling/ William Kristoffersen)
«Du skal få alt du behøver» (Patrik Ahlm/ M. Johansson/ W. Kristoffersen)
«Bussturen» (J. Thunqvist/ K. Svenling/ W. Kristoffersen)
«Musikk er livet» (Patrik Ahlm/ Keith Almgren/ William Kristoffersen)
«Foreldrekjærlighet» (P. Ahlm/ M. Johansson/ W. Kristoffersen)
«Du ble skapt for meg» (J. Thunqvist/ K. Svenling/ W. Kristoffersen)
«Haraballturne» (S.M. Haugerud/ W.Kristoffersen)
«Tenk når det blir sommer» (S.E. Bjørge)
«Hva vil du nå?» (T. Holmstrand/ L. Jansson/ P. Dahl/ W. Kristoffersen)
«Førskolelærerinne» (J. Thunqvist/ E. Dannelid/ W. Kristoffersen)
«Luft og Kjærlighet» (C. Lövgren/ W.Kristoffersen)
«Gammel barnetro» (S.M. Haugerud/ W.Kristoffersen)


== Eksterne lenker ==
(en) Musikk er livet på Discogs
Marka vi står på

Marka vi står på er et musikkalbum fra 2007 som ble spilt inn av dansebandet Mix.


== Sporliste ==
«Okey» (Musikk: Odd Arverud Tekst: Jörgen Sjöstedt/ Lars E. Carlsson/ Roland Jansson)
«I en liten svinglåt» (Musikk/Tekst: Odd Arverud)
«Himlens stjernår» (Musikk/Tekst: Frank Scott)
«Når du ler» (Musikk/Tekst: Frank Scott)
«Oh-la-la-la» (Musikk/Tekst: Odd Arverud)
«Marka e står på» (Musikk/Tekst: Frank Scott)
«Angeli» (Musikk/Tekst: (Åge Skaaren)
«Te månen og tebake» (Musikk: F. Endresen Tekst: L. Mårstad)
«Dæ e din kjærlighet e vel ha» (Musikk: Zerny Martinsson Tekst: I. Lindh / L. G. Lindh)
«Gode minner» (Musikk/Tekst: Frank Scott)
«Månen i dett vindu» (Musikk: Odd Arverud tekst: Keith Almgren/Odd Arverud)
«Aillt for me» (Åge Skaaren)
«Boblebad» (Musikk/Tekst: T. Karlsen – K. Karlsen)
Urmuz

Urmuz (født Demetru Demetrescu- Buzău, 17. mars 1883 i Curtea de Argeș i Romania, død 23. november 1923 i București) var en rumensk avantgardeforfatter.
Som barn drømte han om å bli komponist, leste science-fiction og reisefortellinger.På universitetet studerte han jus, og etter at han ble ferdig med studiene, arbeidet han som fredsdommer i prefekturene Argeș, Tulcea og Târgoviște.Etter at han deltok Romanias krig i Bulgaria (1913) ble han utnevnt til rettsskriver ved Romanias Høyesterett.
Han begynte å skrive for å more søsknene sine og for å gjøre narr av de falske automatismene i tidens prosa, og ble oppdaget av Tudor Arghezi, som valgte ut hans pseudonym og i 1922 publiserte  fortellingen hans Pâlnia și Stamate («Trakten og Stamate») i tidsskriftet Cugetul românesc. Han kalte den ironisk «en roman i fire deler».I 1923 begikk han selvmord, «uten noen spesiell grunn», som litteraturkritikeren George Călinescu skrev.Han vant post mortem anerkjennelse i Romania, og hadde en innflytelse på mange etterfølgende rumenske forfattere, så som Eugen Ionescu. Geo Bogza utga et tidsskrift oppkalt etter ham.Urmuz var dadaismen nær og en forgjenger for surrealismen, og ble av dikteren Stephan Roll kalt «en rumensk Jarry».


== Verker ==
Algazy & Grummer
Cotadi și Dragomir (Cotadi og Dragomir)
Cronicari (Krønikeskrivere)
După furtună (Etter stormen)
Emil Gayk
Fuchsiada
Ismaïl și Turnavitu (Ismail og Turnavitu)
Pâlnia și Stamate (Trakten og Stamate)
Plecarea în străinătate (Utenlandsreisen)
Puțină metafizică și astronomie (Litt metafysikk og astronomi)


== Referanser ==


== Videre lesning ==
Nicolae Balotă, Urmuz, Cluj, Editura Dacia, 1970; ediția a II-a, revăzută și adăugită, Timișoara, Editura Hestia, 1997
Adrian Lăcătuș, Urmuz, Brașov, Editura Aula, 2002
Cecilia Burtică, Urmuz avant dada (Urmuz sau originile dadaisto-suprarealiste), Craiova, Editura Didactica Nova, 2003
Sașa Pană (red.) (1970) Urmuz. București, Minerva Forlag.
Nikolaj Tsjebotko

Nikolaj Sergejevitsj Tsjebotko (født 25. oktober 1982 i Sjtsjutsjinsk, død 24. januar 2021 i Borovoje i Kasakhstan) var en kasakhstansk langrennsløper. Han ble født i Sjtsjutsjinsk og han gikk for skiklubben CSKA. 
Tsjebotko debuterte i verdenscupen den 9. desember 2001 på sprinten i Cogne. Han deltok i Vinter-OL i 2002 og 2006, og hans beste resultat er sjetteplass på sprintstafetten i 2006, sammen med Jevgenij Kosjevoj. Det beste individuelle resultatet var en 22.-plass på 30 km fristil, fellesstart under OL i 2002. Under VM i 2005 gikk han inn til en sjuendeplass på sprinstafetten sammen med Jevgenij Kosjevoj. Da tok han også åttendeplass på sprinten, det beste individuelle resultatet hans i et VM. I Ski-VM 2013 gikk han på Kasakhstans lag som fikk bronse på lagsprint. Han gikk sammen med Aleksej Poltaranin.
Tsjebotkos beste verdenscupresultat fra et vanlig renn er en femteplass på sprinten i Davos i sesongen 2012/13, og han har vært på pallen tre ganger i Tour de Ski. I Tour de Ski 2007/08 ble han nummer to på den sjette etappen, sprinten i Asiago, da han så vidt ble spurtslått av Petter Northug. Under Tour de Ski 2008/09 tok han tredjeplass på 15 km klassisk individuell start og 20 km klassisk, fellesstart. I tillegg tok han sjetteplass på sprinten i Nové Město. Han ble nummer 13 i sprintkonkurransen og han kom på 19.-plass sammenlagt i Tour de Ski.
Tsjebotko omkom i en bilulykke i nærheten av landsbyen Borovoje 24. januar 2021.


== Meritter ==


=== Verdenscupen i langrenn ===
Sammenlagt


== Referanser ==


== Eksterne lenker ==
(en) Nikolaj Tsjebotko – Olympedia 
(en) Nikolaj Tsjebotko – Sports-Reference (OL-resultater – arkivert) 
(en) Nikolaj Tsjebotko – FIS (langrenn)